Diari Oficial de la Generalitat Valenciana


Sumari del DOGV 3998, del 14-05-2001 (2001/4282)

Informació pública de l'aprovació del projecte de reparcel·lació de la unitat d'execució número 3 de l'Ajuntament de Rotglá y Corberá.
--------------------------------------------------------------------------------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4282


Organisme emissor
:   Ajuntament de Rotglà i Corberà

Tipus de document
:   Anunci

Informació pública de l'aprovació del projecte de reparcel·lació de la unitat d'execució número 3 de l'Ajuntament de Rotglá y Corberá. [2001/F4282]
  
El Ple de l'ajuntament, en la sessió del dia 5 d'abril de 2001, va adoptar l'acord que, en el que interessa, és del següent tenor:
  
2. Aprovació del projecte de reparcel·lació de la unitat de execució número 3.
  
Promociones Comarcales La Costera, SL, agent urbanitzador de la unitat d'execució número 3 de Rotglà y Corberá, ha confeccionat el projecte de reparcel·lació forçosa d'aquesta unitat d'execució, atenent els criteris dels articles 166 LS/1992 i 70 de la Llei Valenciana 6/1994.
  
Vist que l'expedient s'ha exposat al públic i s'ha sol·licitat el certificat de domini i càrregues, així com que s'ha presentat al·legacions.
  
Vistos els informes tant de l'urbanitzador (tècnic i jurídic) com els dels tècnics municipals (aparellador, assessor jurídic i secretari-interventor), que, a continuació, i després de llegits els jurídics i donats per reproduïts els tècnics, es transcriuen: (...)
  
Vist que el projecte de reparcel·lació, a la vista dels informes tècnics, s'ajusta als criteris continguts tant en la Llei Valenciana 6/1994, Reguladora de l'Activitat Urbanística, com en la Llei del Sòl, aprovada pel Reial Decret Legislatiu 1/1992, i en el Reglament de Gestió Urbanística, criteris utilitzats per a definir i quantificar els drets que s'ajusten a l'article 166 de la Llei del Sòl i l'article 70 de la Llei Reguladora de l'Activitat Urbanística, igual que els de valoració de les finques adjudicades i els criteris d'adjudicació. Al mateix temps que en aquest es conté un compte de liquidació on s'especifiquen les quotes d'urbanització, sobre la base d'una memòria i un compte detallat i justificat, que ha sigut sotmés a audiència dels interessats, junt amb el projecte de reparcel·lació, atés que formava part d'aquest.
  
Atés que s'han complit les formalitats al·ludides en els articles 69 i 70 de la Llei 6/1994. (...)
  
Vistos els articles citats i la resta de pertinent aplicació, el Ple de l'ajuntament, per majoria dels cinc regidors presents del Bloc, Partit Socialista Obrer Espanyol i Unió Valenciana, i el vot en contra dels tres regidors del Partit Popular, dels nou de dret, va adoptar el següent acord, segons la proposta de l'alcaldessa:
  
Primer. Aprovar el projecte de reparcel·lació forçosa de la unitat d'execució número 3 del municipi de Rotglá y Corberá, amb les rectificacions derivades de les estimacions de les al·legacions que es referirà, així com els altres condicionants que s'imposen en aquest acord.
  
Segon. D'acord amb els informes tècnics i jurídics emesos i que han sigut citats i transcrits en aquest acord, estimar les al·legacions següents:
  
- Nieves Lluch Orts, en data 17 de gener de 2001 i número de registre d'entrada 82. Estimada, amb consegüent correcció del projecte.
  
- Rafael Climent Juan, en data 19 de gener de 2001 i número de registre d'entrada 92. Estimada parcialment pel que fa a la situació i reubicació de les parcel·les, amb consegüent correcció del projecte.
  
- Ricardo Perales Gimeno, en data 19 de gener de 2001 i número de registre d'entrada 93. Estimar parcialment l'al·legació pel que fa a la separata de les indemnitzacions i pel que fa al depòsit per part de l'urbanitzador de la fiança per tal de cobrir la part de retribució en solars.
  
- Alfredo Gómez Sanchis, en data 24 de gener de 2001 i número de registre d'entrada 106. Estimar parcialment l'al·legació pel que fa a la correcció de la superfície de la finca inicial.
  
- Juan Vicente Climent Sanchis, en data 24 de gener de 2001 i número de registre d'entrada 114. Estimar parcialment l'al·legació pel que fa el reconeixement del seu dret a la totalitat del seu aprofitament urbanístic.
  
- Rosa Climent Sanchis, en data 24 de gener de 2001 i número de registre d'entrada 115. Estimar parcialment l'al·legació pel que fa a la descripció de la resta de les finques amb front al carrer Pilota, que necessàriament hauran de vincular-se conditio iuris de forma que, entre elles, hi haja una unitat funcional.
  
- Josefa Caldes Lluch, en data 29 de gener de 2001 i número de registre d'entrada 129. Estimar parcialment l'al·legació pel que fa a la fixació d'un calendari que respecte de les previsions de pagament, s'hagen d'efectuar, especialment, respecte d'aquells titulars afectats per la modalitat de retribució en metàl·lic.
  
- Rafael Revert López, en data 29 de gener de 2001 i número de registre d'entrada 130. Estimar parcialment l'al·legació pel que fa al seu dret a percebre les indemnitzacions pertinents.
  
Tercer. Tot d'acord amb els informes tècnics i jurídics emesos per l'agent urbanitzador i l'ajuntament, desestimar la resta d'al·legacions.
  
Quart. Aprovar igualment la inclusió, dins del compte de liquidació provisional, de les indemnitzacions que es desprenen dels informes presentats de l'arquitecte Javier Soler Beneyto i de l'enginyer tècnic agrícola Gaspar Pérez Fuster.
  
Cinqué. Fixar com a condicions a complir per l'agent urbanitzador, Promociones Comarcales La Costera, SL, les següents:
  
5.1. L'agent urbanitzador haurà de garantir la totalitat de la retribució en solars per aquells propietaris que hagueren adoptat aquesta forma de retribució.
  
5.2. Haurà d'aportar un calendari d'actuacions i de terminis de execució d'obres que complemente el presentat anteriorment, respecte de les previsions de pagament que s'hagen d'efectuar.
  
5.3. De les certificacions de les obres d'urbanització es donarà compte a l'ajuntament, prèviament a la seua liquidació. Aquest disposarà d'un termini de 15 dies per tal d'efectuar les al·legacions que calguen. Les certificacions es lliuraran amb una periodicitat mínima mensual.
  
5.4. L'agent urbanitzador disposarà d'un termini de 10 dies naturals per tal de presentar davant l'ajuntament les rectificacions al projecte de reparcel·lació que es desprenen del present acord.
  
Sisé. L'acord aprovatori d'aquesta reparcel·lació es notificarà als interessats, al mateix temps que produeixen els efectes previstos en els articles 167 a 170 de la Llei del Sòl, aprovada pel Reial Decret Legislatiu 1/1992, de 26 de juny, conforme al que disposa l'article 69 de la Llei Valenciana 6/1994.
  
El present acord es publicarà en el Butlletí Oficial de la Província de València i al tauler d'edictes de la casa consistorial, i es notificarà als interessats en l'expedient.
  
Seté. Requerir els interessats per a formalitzar la reparcel·lació mitjançant escriptura pública amb els requisits establerts en l'article 113 del Reglament de Gestió Urbanística, i inscripció en el Registre de la Propietat. També per a la cessió de dret a l'ajuntament, en ple domini i lliure de càrregues, de tots els terrenys que hagen de ser objecte de cessió obligatòria, segons el planejament vigent i el projecte que ha sigut aprovat, per a la seua incorporació al patrimoni municipal del sòl, si és procedent, o la seua afectació als usos previstos en aquest.
  
Huité. La parcel·la resultant número 24, de 375 metres quadrats, s'adjudica a l'Ajuntament de Rotglá y Corberá a càrrec de l'agent urbanitzador, sense que supose cap minva en els drets d'aprofitament a la resta de propietaris afectats per la reparcel·lació.
  
Nové. Facultar l'alcaldessa d'aquest ajuntament perquè, en nom de la corporació, intervinga en la formalització d'aquest acord d'aprovació definitiva de la reparcel·lació. Podrà atorgar tots els actes i documents que siguen necessaris i portar a terme qualsevol rectificació que resulte pertinent.
  
Cosa que es notifica als efectes corresponents per a coneixement públic i, per no haver estat possible notificar de forma personal i directa a la senyora Eudoxia Durender Garnelo, amb últim domicili conegut en Enguera (València), servisca de notificació als efectes de l'article 59.4 de la Llei 30/1992, de 26 de novembre, perquè en prengueu coneixement i efectes, significant-li que aquest acord posa fi a la via administrativa, tal com es desprén de l'article 52.2 de la Llei 7/1985, de 2 d'abril, Reguladora de les Bases del Règim Local, i contra aquesta podrà interposar:
  
A) Recurs potestatiu de reposició davant el mateix òrgan que dicta el present acord, en el termini d'un mes, comptat des de l'endemà de la seua notificació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
B) Recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua notificació, d'acord amb els articles 8.25 i 46 de la Llei 29/1988, de 13 de juliol, Reguladora de la Jurisdicció Contenciosa Administrativa, amb l'excepció que no es podrà fer ús del recurs contenciós administratiu mentre no es resolga, expressament o per silenci, el recurs de reposició que, si fa al cas, s'haguera interposat, article 116.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
C) Recurs extraordinari de revisió davant el mateix òrgan administratiu que va dictar el present acord en els casos i terminis previstos en l'article 118 de la mateixa llei, concretament, quatre anys des de la data de notificació de la resolució impugnada quan es tracta de la causa primera, i tres mesos, a comptar des del coneixement dels documents o des que la sentència judicial va quedar ferm, en els altres casos.
  
Tot això sense perjuí que puga exercitar qualsevol altre mitjà que estime oportú.